ଭୁନେଶ୍ୱର, ଅଗଷ୍ଟ ୨୫(ଲୋକାଲ ୱାୟାର): ବିପର୍ଯ୍ୟୟ ମୁକାବିଲାରେ ବେଶ୍ ସଫଳତା ହାସଲ କରିଥିବା ଓଡ଼ିଶା ଜାତିସଂଘ ପକ୍ଷରୁ ଆୟୋଜିତ ହେଉଥିବା ଏକ ବୈଠକରେ ସମଗ୍ର ବିଶ୍ୱକୁ ତାର ବିପର୍ଯ୍ୟୟ ମୁକାବିଲା ମଡେଲ ଦେଖାଇବ ।
ଜାତିସଂଘ ପକ୍ଷରୁ ଏଥିପାଇଁ ଆସନ୍ତା ୨୬ ତାରିଖ ୨୮ ତାରିଖ ପର୍ଯ୍ୟନ୍ତ ବ୍ୟାଙ୍କକରେ ହେବାକୁ ଥିବା ସମ୍ମିଳନୀରେ ଯୋଗ ଦେବାକୁ ଓଡ଼ିଶା ସରକାରଙ୍କ ପାଖକୁ ନିମନ୍ତ୍ରଣ ପଠାଯାଇଛି ।
ରାଜ୍ୟ ସରକାରଙ୍କ ତରଫରୁ ଓସଡମା ପରିଚାଳନା ନିର୍ଦ୍ଦେଶକ ତଥା ସ୍ୱତନ୍ତ୍ର ରିଲିଫ୍ କମିଶନର ବିଷ୍ଣୁପଦ ସେଠୀ ବୈଠକରେ ଉଦବୋଧନ ଦେଇ ଓଡ଼ିଶା ସରକାରଙ୍କ ବିପର୍ଯ୍ୟୟ ପରିଚାଳନା କୌଶଳ ସାରା ବିଶ୍ୱକୁ ଜଣାଇବେ ।
ଶ୍ରୀ ସେଠୀ କହିଛନ୍ତି, ବିପର୍ଯ୍ୟୟ ମୁକାବିଲା ଓଡ଼ିଶା ଯେଉଁ ସଫଳତା ପାଇଛି, ତାହା ଗୋଟିଏ ଦିନ କି ମାସର ପରିଶ୍ରମ ନୁହେଁ । ଦୀର୍ଘ ୨୦ ବର୍ଷ ଧରି ନିରନ୍ତର ଉଦ୍ୟମ ଯୋଗୁ ଏହି ସଫଳତା ମିଳିପାରିଛି ।
ପ୍ରାରମ୍ଭିକ ରିପୋର୍ଟରୁ ପ୍ରକାଶ, ଏହି ଝଡ଼ରେ ବିଦ୍ୟାଳୟ ଓ ଗଣଶିକ୍ଷା ବିଭାଗର ୪୧୭.୮୩ କୋଟି ଟଙ୍କାର କ୍ଷୟକ୍ଷତି ହୋଇଛି । ପୁରୀ ଜିଲ୍ଲାରେ ସର୍ବାଧିକ ୨୧୩୪ଟି ସ୍କୁଲ ଘର ନଷ୍ଟ ହୋଇଥିବା ବେଳେ କଟକ ଜିଲ୍ଲାରେ ୧୦୦୨ଟି ସ୍କୁଲ ଘର ଧ୍ୱସ୍ତ ହୋଇଯାଇଛି ।
ସଂସ୍କୃତି ବିଭାଗ ଅଧୀନରେ ଥିବା ବିଭିନ୍ନ ଅନୁଷ୍ଠାନର ଘର ଭାଙ୍ଗି ରୁଜି ଯାଇଥିବାରୁ ୭୨ କୋଟି ଟଙ୍କାର କ୍ଷତି ହୋଇଥିବା ପ୍ର୍ରାରମ୍ଭିକ ଆକଳନ କରାଯାଇଛି । ଭୁବନେଶ୍ୱରରେ ଥିବା ସଂସ୍କୃତି ଭବନରେ କ୍ଷତିର ପରିମାଣ ୧୫ କୋଟି ଟଙ୍କା ହୋଇଥିବା ବେଳେ ଷ୍ଟେଟ ଲାଇବ୍ରେରୀର ୩ କୋଟି ଟଙ୍କାର କ୍ଷତି ହୋଇଥିବା ସୂଚନା ଓ ଲୋକସମ୍ପର୍କ ବିଭାଗ ସଚିବ ସଞ୍ଜୟ କୁମାର ସିଂହ ପ୍ରକାଶ କରିଛନ୍ତି ।
ଭୁବନେଶ୍ୱର, ମେ ୧୦(ଲୋକାଲ ୱାୟାର): ବାତ୍ୟା ବିଧ୍ୱସ୍ତ ୫ ଜିଲ୍ଲାରେ ମେ ୧୧ ଓ ୧୨ ତାରିଖ (ଦ୍ୱିତୀୟ ଶନିବାର ଓ ରବିବାର) ସମସ୍ତ ସରକାରୀ କାର୍ଯ୍ୟାଳୟ ଖୋଲା ରଖିବାକୁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଶୁକ୍ରବାର ନିର୍ଦ୍ଦେଶ ଦେଇଥିବା ଜଣେ ବରିଷ୍ଠ ଅଧିକାରୀ ପ୍ରକାଶ କରିଛନ୍ତି ।
କଟକ, ପୁରୀ, ଜଗତସିଂହପୁର, ଖୋର୍ଦ୍ଧା ଏବଂ କେନ୍ଦ୍ରାପଡ଼ା ଜିଲ୍ଲାରେ ବାତ୍ୟା କ୍ଷତିଗ୍ରସ୍ତ ଅଞ୍ଚଳରେ ରିଲିଫ, ଥଇଥାନ ଏବଂ ପୁନର୍ଗଠନ କାର୍ଯ୍ୟ ଯେପରି ବାଧାପ୍ରାପ୍ତ ନ ହେବ ସେଥିପାଇଁ ସମସ୍ତ ସରକାରୀ କାର୍ଯ୍ୟାଳୟ ଖୋଲା ରଖିବାକୁ ମୁଖ୍ୟମନ୍ତ୍ରୀ ନିର୍ଦ୍ଦେଶ ଦେଇଛନ୍ତି ।
ଭୁବନେଶ୍ୱର, ଏପ୍ରିଲ ୨୫ (ଲୋକାଲ ୱାୟାର) ୨୦୧୯ ଫେବୃଆରୀ ମାସ ସୁଦ୍ଧା ଓଡ଼ିଶାର ମୋଟ ମୋବାଇଲ୍ ଗ୍ରାହକଙ୍କ ସଂଖ୍ୟାରେ ୨.୨୮ ଲକ୍ଷ ବୃଦ୍ଧି ଘଟିଥିବା ବେଳେ ଏହି ମାସରେ କେବଳ ରିଲାଏନ୍ସ ଜିଓ ଓଡ଼ିଶାରେ ୩.୫୫ ଲକ୍ଷ ନୂତନ ଗ୍ରାହକ ସୃଷ୍ଟି କରିବାକୁ ସକ୍ଷମ ହୋଇଛି, ଯାହାକି ରାଜ୍ୟରେ ଟେଲି ସାନ୍ଦ୍ରତା ବୃଦ୍ଧି ଦିଗରେ ସହାୟକ ହୋଇପାରିଛି ବୋଲି ଭାରତୀୟ ଟେଲିକମ୍ ନିୟାମକ ପ୍ରାଧିକରଣ (ଟ୍ରାଇ) ପକ୍ଷରୁ ପ୍ରକାଶିତ ସର୍ବଶେଷ ତଥ୍ୟରେ ଗୁରୁବାର କୁହାଯାଇଛି ।
ଟ୍ରାଏ'ର ଗ୍ରାହକ ସଂଖ୍ୟା ତଥ୍ୟ ଅନୁଯାୟୀ, ରିଲାଏନ୍ସ ଜିଓ ଏହାର ସମ୍ପୂର୍ଣ୍ଣ ୪-ଜି ନେଟୱର୍କ ମାଧ୍ୟମରେ ନୂତନ ଗ୍ରାହକ ଯୋଡ଼ିବା କ୍ଷେତ୍ରରେ ଅଗ୍ରଣୀ ରହିଛି ।
ଏହା ପଛକୁ ବିଏସ୍ଏନ୍ଏଲ୍ ଏହି ମାସରେ ୧.୫୧ ନୂତନ ଗ୍ରାହକ ସାମିଲ କରିଛି । ଅନ୍ୟ ସେବା ପ୍ରଦାନକାରୀ କମ୍ପାନୀମାନଙ୍କ ମଧ୍ୟରେ ଉଭୟ ଭୋଡାଫୋନ ଆଇଡିଆ ଏବଂ ଏୟାରଟେଲ୍ ଗ୍ରାହକ ହରାଇଥିବା ବେଳେ କେବଳ ଭୋଡାଫୋନ୍ ଆଇଡିଆ ଏହି ମାସରେ ୨.୩୫ ଲକ୍ଷ ଗ୍ରାହକଙ୍କୁ ହରାଇଛି ବୋଲି ଟ୍ରାଇ ପକ୍ଷରୁ ପ୍ରକାଶିତ ତଥ୍ୟରୁ ଜଣାପଡ଼ିଛି ।
ଏହିକ୍ରମରେ ଓଡ଼ିଶାରେ ଜିଓ'ର ମୋଟ ଗ୍ରାହକ ସଂଖ୍ୟା ୮୭ ଲକ୍ଷ ଅତିକ୍ରମ କରିବା ସହ ୨୦୧୯ ଫେବୃଆରୀ ସୁଦ୍ଧା ରାଜ୍ୟରେ ଜିଓ ୨୬.୨ ପ୍ରତିଶତ ଉପଭୋକ୍ତା ଅଂଶ ଅକ୍ତିଆର କରିବାକୁ ସକ୍ଷମ ହୋଇଛି ।
ଫେବୃଆରୀ ୨୮ ସୁଦ୍ଧା ଓଡ଼ିଶାର ମୋଟ ମୋବାଇଲ ଉପଭୋକ୍ତାଙ୍କ ସଂଖ୍ୟା ୩.୩୫ କୋଟିରୁ ଉର୍ଦ୍ଧ୍ବରେ ପହଞ୍ଚିଥିବା ବେଳେ ଏୟାରଟେଲର ଗ୍ରାହକ ସଂଖ୍ୟା ୧.୩୧ କୋଟି ରହିଛି ଏବଂ ଏହା ପଛକୁ ରିଲାଏନ୍ସ ଜିଓ'ର ଗ୍ରାହକ ସଂଖ୍ୟା ପ୍ରାୟ ୮୮ ଲକ୍ଷ, ବିଏସ୍ଏନ୍ଏଲର ୫୭ ଲକ୍ଷ, ଭୋଡାଫୋନ୍ ଆଇଡିଆ ୫୪.୫୮ ଲକ୍ଷ ଏବଂ ଟାଟା ଟେଲି ସର୍ଭିସେସ ଗ୍ରାହକ ସଂଖ୍ୟା ୪.୬ ଲକ୍ଷ ରହିଛି ।
ଟ୍ରାଇ ଗ୍ରାହକ ସଂଖ୍ୟା ତଥ୍ୟ ଅନୁଯାୟୀ, ଓଡ଼ିଶାରେ ଟେଲି ସାନ୍ଦ୍ରତାରେ ଉଲ୍ଲେଖନୀୟ ବୃଦ୍ଧି ଘଟିଥିବା ବେଳେ ଏହା ୭୭.୭ ପ୍ରତିଶତରେ ପହଞ୍ଚିଛି, ଯଦିଓ ଓଡ଼ିଶା କମ୍ ଟେଲି ସାନ୍ଦ୍ରତା ରହିଥିବା ୫ଟି ରାଜ୍ୟ ମଧ୍ୟରେ ରହିଛି ।
ଏଠାରେ ପ୍ରକାଶଯୋଗ୍ୟ ଯେ, ୨୦୧୮ବର୍ଷର ଅକ୍ଟୋବର-ଡିସେମ୍ବର ତ୍ରୈମାସିକ ପାଇଁ ଟେଲିକମ ସେବା ପ୍ରଦାନକାରୀ କମ୍ପାନୀମାନଙ୍କ ପ୍ରଦର୍ଶନକୁ ନେଇ ଟ୍ରାଇ ପକ୍ଷରୁ ପ୍ରକାଶ କରାଯାଇଥିବା ସୂଚକାଙ୍କ ରିପୋର୍ଟରେ ଓଡ଼ିଶାର ପ୍ରାୟ ୬୬ ପ୍ରତିଶତ ମୋବାଇଏ ଉପଭୋକ୍ତା କେବଳ ଗ୍ରାମାଞ୍ଚଳର ବୋଲି ଦର୍ଶାଯାଇଛି ।
ଭୁବନେଶ୍ୱର, ଫେବ୍ରୁଆରୀ ୪(ଲୋକାଲ ୱାୟାର): ସୋମବାର ଠାରୁ ପଞ୍ଚଦଶ ବିଧାନସଭାର ଶେଷ ଅଧିବେଶନ ଆରମ୍ଭ ହେଉଥିବା ବେଳେ ଆସନ୍ତା ୭ ତାରିଖରେ କାମଚଳା ବଜେଟ ଆଗତ ହେବାର କାର୍ଯ୍ୟସୂଚୀ ରହିଛି ।
ସୋମବାର ପ୍ରଥମ ଦିନ ରାଜ୍ୟପାଳଙ୍କ ଅଭିଭାଷଣରୁ ବଜେଟ୍ ଅଧିବେଶନ ଆରମ୍ଭ ହେବ । ରାଜ୍ୟ ସରକାର ହାତକୁ ନେଇଥିବା ଜନକଲ୍ୟାଣ କାର୍ଯ୍ୟକ୍ରମ ସମ୍ପର୍କରେ ରାଜ୍ୟପାଳ ପ୍ରଫେସର ଗଣେଶୀ ଲାଲ ନିଜ ଭାଷଣରେ ଗୃହକୁ ଅବଗତ କରାଇବେ ।
ଏହାପରେ ରାଜ୍ୟପାଳଙ୍କ ଅଭିଭାଷଣ ଉପରେ ଧନ୍ୟବାଦ ପ୍ରସ୍ତାବ ଆଗତ ହେବ । ୭ରେ ଲେଖାନୁଦାନ ଆସିବା ସହ ୮ ତାରିଖରେ ଆସିବ ବ୍ୟୟମଞ୍ଜୁରୀ ବିଲ୍ । ଅଧିବେଶନର ଶେଷ ଦିନକୁ ବେସରକାରୀ କାର୍ଯ୍ୟ ଦିବସ ଭାବେ ରଖାଯାଇଛି ।
ଏହି ଅଧିବେଶନ ପାଇଁ ରବିବାର ବିଜେଡି ଓ କଂଗ୍ରେସ ବିଧାୟକ ଦଳ ବୈଠକ ଅନୁଷ୍ଠିତ ହୋଇଯାଇଛି । ବିଧାନସଭାରେ କ'ଣ ରଣକୌଶଳ ରହିବ ସେ ସଂପର୍କରେ ଦୁଇ ଦଳ ଆଲୋଚନା କରିଛନ୍ତି । ବିଜେପି ବିଧାୟକ ଦଳ ବୈଠକ ସୋମବାର ଅନୁଷ୍ଠିତ ହେବ ।
ଭୁବନେଶ୍ବର, ଜାନୁଆରୀ ୨୯ (ଲୋକାଲ ୱାୟାର): କେଶରୀ ସିନେମା ହଲ ଗାଡି ଷ୍ଟାଣ୍ଡରେ ଜଣେ ଛାତ୍ରୀଙ୍କୁ ବେଲ୍ଟରେ ପିଟିବା ଅଭିଯୋଗରେ ପୁଲିସ ଜଣେ ଯୁବକକୁ ଗିରଫ କରିଥିବା ମଙ୍ଗଳବାର କହିଛି ।
ସିନେମା ସାରିବା ପରେ ରାତି ପ୍ରାୟ ନଅଟା ୧୫ ସମୟରେ ଛାତ୍ରୀ ଜଣକ ଗାଡି ଷ୍ଟାଣ୍ଡରୁ ସ୍କୁଟି ବାହାର କରୁଥିଲେ । ଏତିକି ବେଳେ ଅଭିଯୁକ୍ତ ବୁଲେଟ ଆଣି ଛାତ୍ରୀଙ୍କ ସ୍କୁଟିରେ ଧକ୍କା ଦେଇଥିଲେ ।
ଛାତ୍ରୀ ଜଣକ ଏହାକୁ ବିରୋଧ କରିବାରୁ ସୁଜନ ନିଜର ବେଲ୍ଟ ବାହାର କରି ଯୁବତୀଙ୍କୁ ପିଟି ଥିଲା । ଅନ୍ୟ ଦୁଇ ସହପାଠିନୀ ପ୍ରତିରୋଧ କରିବାରୁ ସେମାନଙ୍କୁ ମଧ୍ୟ ଆକ୍ରମଣ କରିଥିଲା ।
ଉପସ୍ଥିତ ଲୋକ ଅଭିଯୁକ୍ତକୁ କାବୁ କରି ପୁଲିସକୁ ଖବର ଦେବାରୁ ଖାରବେଳନଗର ପୁଲିସ ଘଟଣସ୍ଥଳରେ ପହଞ୍ଚି ଯୁବତୀଙ୍କୁ କ୍ୟାପିଟାଲ ହସ୍ପିଟାଲରେ ଭର୍ତ୍ତି କରିବା ସହିତ ଅଭିଯୁକ୍ତକୁ ଗିରଫ କରିଥିଲା ।
